Zápisnica

z 3. zasadania Obecného zastupiteľstva v Ľubietovej

**konaného 23.január 2015 o 1800 hod. v zasadačke obecného úradu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov: -**  9

Zasadanie OcZ otvoril a viedol starosta obce Ing. Pavel Zajac.

**Starosta obce predložil na schválenie nasledovný program:**

1. Otvorenie
2. Určenie zapisovateľa a overovateľov zápisnice
3. Voľba návrhovej komisie
4. VZN obce o zápise detí do ZŠ s MŠ
5. Majetok obce - inventarizácia
6. Rôzne
7. Diskusia
8. Záver
9. Otvorenie

Starosta obce privítal prítomných a požiadal poslancov, aby sa k predloženému programu vyjadrili.

Do programu bol doplnený bod – kontrola plnenia uznesení.

Mgr. Ján Jančík – k bodu programu č. 4 – kedy bolo vyvesené VZN obce o zápise detí do ZŠ s MŠ

Ing. Pavel Zajac – viselo len 10 dní

Mgr. Ján Jančík – nemôže sa teda schvaľovať

Ing. Pavel Zajac – stiahneme to z rokovania, vlastne sa nič nestane, len zápis bude bez VZN, vlani to bolo tak isto.

**Schválenie programu rokovania**

UZNESENIE č. OcZ 3 – 1/2015

Obecné zastupiteľstvo v Ľubietovej

**schvaľuje**

program zasadnutia obecného zastupiteľstva v Ľubietovej, bez bodu č. 4 – VZN obce

o zápise detí do ZŠ s MŠ

Za : Ing. Peter Sedláček, Michaela Černáková, Ivan Kováč, Pavol Šimun, Mgr. Eva

Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

18,10 hod. príchod Bc. Jana Majerová – poslanec OcZ

UZNESENIE č.OcZ 3 - 2/2015

Obecné zastupiteľstvo v Ľubietovej

Obecné zastupiteľstvo v Ľubietovej

**určuje**

a/ p. Zuzanu Kútnu za zapisovateľa zápisnice

b/ p. Michaelu Černákovú a Ivana Kováča za overovateľov zápisnice

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Voľba návrhovej komisie**

UZNESENIE č.OcZ 3 - 3/2015

Obecné zastupiteľstvo v Ľubietovej

Obecné zastupiteľstvo v Ľubietovej

**volí**

návrhovú komisiu v zložení: Ivan Kováč predseda

Radoslav Sedlák člen

Pavel Šimun člen

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Kontrola plnenia uznesení**

Kontrolu plnenia uznesení previedol Ing. Pavel Kútny – hlavný kontrolór obce

- body 1,2,3,4,– splnené; 5,6 – uznesenie o HK, 7 – voľba komisií, 9 – neprijaté, zastavené výberové konanie

UZNESENIE č.OcZ 3 - 4/2015

Obecné zastupiteľstvo v Ľubietovej

Obecné zastupiteľstvo v Ľubietovej

**berie na vedomie**

správu o plnení uznesení z predchádzajúceho zastupiteľstva prednesenú kontrolórom obce

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Štatút obecnej knižnice – schválený bez diskusie

UZNESENIE č.OcZ 3 - 5/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

Štatút obecnej knižnice

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Majetok obce – inventarizácia – správa ústrednej inventarizačnej komisie – bez diskusie

UZNESENIE č.OcZ 3 - 6/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

správu ústrednej inventarizačnej komisie

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Schválenie nájomných zmlúv pre p. Katarínu Hruškovú a Lenku Mandyčevskú na prevádzku kaderníctiev, MUDr. Herková – prevádzka ambulancie pre dospelých.

Zmluvy budú predĺžené za rovnakých podmienok do 31.12.2015

Bc. Jana Majerová – zmluvy sa schvaľujú na rok, v priebehu roka sa otvoria a budú sa aktualizovať

Ing. Peter Sedláček – zmluvy sa schvaľujú po termíne, je nedostatočné vedenie evidencie zmlúv, doporučujem urobiť tabuľku s termínom ukončenia platnosti zmluvy, aby sa už nestalo, že sa budú schvaľovať po termíne.

Ing. Pavel Zajac – nariadil som ekonómke, aby takúto tabuľku urobila a sledovala to.

UZNESENIE č.OcZ 3 - 7/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

predĺženie nájomnej zmluvy na prenájom nebytových priestorov v budove Nám. V.

Dunajského 2/2 Ľubietová, na prevádzku kaderníctva pre Katarínu Hruškovú, trvale bytom

Lučatín 170, do 31.12.2015

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 3 - 8/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

predĺženie nájomnej zmluvy na prenájom nebytových priestorov v budove Nám. V.

Dunajského 2/2 Ľubietová, na prevádzku kaderníctva pre Lenku Mandyčevskú, trvale

bytom ul. Záhradná 633/8, Ľubietová do 31.12.2015

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 3 - 9/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

predĺženie nájomnej zmluvy na prenájom nebytových priestorov v budove Debnárska 220/1

Ľubietová, na prevádzku ambulancie pre dospelých pre MUDr. Zdenu Herkovú, ul. 1.mája 2

Slovenská Ľupča, do 31.12.2016

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**R ô z n e**

Ing. Pavel Zajac – dňa 5.9.2014 prokurátor napadol schválené zásady hospodárenia s majetkom obce, uznesenie, ktoré prejednalo upozornenie prokurátora (U č.31-3/2014 zo dňa 17.10.2014), nebolo starostom podpísané.

# Prokuratúra žiada vyjadrenie

Máme dve možnosti – buď sa uznesenie príjme – 5 hlasmi, alebo sa bude riešiť na najbližšom zastupiteľstve

Ivan Kováč – na stretnutí sme sa dohodli, že nám pošleš všetky upozornenie prokurátora vrátane korešpondencie k nim (čo sa nestalo) za minulý rok a všetky platné VZN obce. Čo sa týka VZN na internete je zverejnené a aj noví poslanci dostali VZN o hospodárení s majetkom obce nie to, čo sme schválili (21 strán), ale nejaké upravené – 8 strán. Ktoré VZN o hospodárení teda prokurátor napadol?

Ing. Pavel Zajac – podstatné sú uznesenia, ktoré sú podpísané a založené v zložke. Priznávam, že je to čiastočne aj moja chyba, ale Zuzana keď posielala VZN, tak omylom poslala poslancom nesprávne VZN. Keď sme to zistili, Zuzana poslala poslancom opravu a správne VZN. Ak chcete vidieť platné VZN, môžem vám ho ísť vziať a ukázať.

Ing. Peter Sedláček – ja ho chcem vidieť. Mne nebola poslaná oprava VZN, mám len 8 stranové.

Pavel Šimun – ani mne

Ing . Pavel Zajac – nenašiel som ho, pretože originál VZN je na prokuratúre.

Ivan Kováč – prečo vôbec existujú dva obsahovo rôzne VZN?

Ing Pavel Zajac – odovzdali sme originál VZN prokuratúre. A keďže mám v počítači rôzne, aj pracovné verzie, omylom vám Zuzana poslala nesprávne VZN.

Pavel Šimun – kto dal podnet na prokuratúru na preskúmanie zásad hospodárenia s majetkom obce?

Ing. Pavel Zajac – ja, OcZ zasiahlo do mojich kompetencií, do kompetencií obce

Pavel Šimun – do ktorých konkrétne

Ing. Pavel Zajac - nemôžem bez súhlasu obecného zastupiteľstva rozhodovať o spoločnostiach , ani o zmene spoločenskej zmluvy, ani o veciach, ktoré sú dané v obchodnom zákonníku. týkajúcich sa spoločností

Pavol Šimun – a aký je v tom problém

Ing. Pavel Zajac – taký mám problém, že s niektorými vecami čo chcelo spraviť OcZ nesúhlasím. činnosť obecného zastupiteľstva smerovala k likvidácii spoločností

Ing. Pavel Kútny – prokurátor napísal, že dozorná rada bola odvolaná neprávom, VZ 23.5.2013 dozornú radu ustanovilo späť, ale následne uznesením č. 7 ste ako VZ zmenili zakladateľskú listinu, v ktorej VZ vypustilo článok o dozornej rade – tým ste DR zlikvidovali

Ing. Pavel Zajac – nebolo to protiprávne riešenie a zásady hospodárenia s majetkom obce sú v rozpore s Obchodným zákonníkom

Ing. Pavel Kútny – Dr. Mihálech konštatoval, že si DR odvolal protiprávne, spoločnosti sú nekontrolovateľné

Pavel Šimun – zrušením DR si zobral právomoc OcZ kontrolovať spoločnosti, obec je 100 % vlastník a štatutár je zodpovedný za činnosť

Ing. Pavel Zajac – za chod spoločnosti je zodpovedný štatutár

Pavol Šimun – čo ťa viedlo k tomu, že ty si dal podnet na prokuratúru, že ti poslanci berú právomoci, a ty si im vzal právomoci ktoré jednoznačne vyplývajú zo Z 369 o obecnom zriadení kontrolovať hospodárenie na spoločnostiach.

Ing. Peter Sedláček – menovať členov DR, odvolávať ich a menovať konateľa má výlučne v právomoci OcZ.

Pavel Šimun – keď OcZ zakladalo obecné spoločnosti, preto si tam dalo klauzulu o dozornej rade, ktorá bude kontrolovať hospodárenie spoločnosti a poddávať správu OcZ. prečo vadila kontrola dozornou radou tebe a konateľovi

Ing. Pavel Zajac – preto, že mal som pocit, že DR robila všetko preto, aby tie obecné spoločnosti položila.

# Pavol Šimun – chcem len jeden konkrétny fakt ktorým DR chcela  zrušiť pílu

Ing. Pavel Zajac – fakty: pred nástupom terajšieho konateľa bola píla v strate 184.000€ a lesy platili do pokladne obce len 35.000 € a nezdá sa mi, že by sa na spoločnostiach konalo nehospodárne pozrime sa teraz, koľko platia a v akom stave je obecná píla, hlavnému kontrolórovi bolo umožnené kontrolovať spoločnosti a po voľbách som povedal, že chcem celý tento proces zmeniť späť, čiže spraviť DR a dohodneme sa na novom výberovom konaní.

Ing. Pavel Kútny – bude prevedená veľká kontrola spoločností, obe spoločnosti komplexne, lesy predávajú guľatinu pod cenu a tým je vyrábaná strata oboch spoločností (cca 135.000€), na jednej strane píla vyrobí 35.000€ a na druhej strane lesy stratia 135.000€, čiže v súčasnom hospodárení je strata 100.000€. Som proti tvojmu tvrdeniu, že činnosť konateľa je efektívna. Ďalšie problémy – zlé zmluvy, realizácia cez tretiu osobu, odvoz guľatiny za veľmi nízke sumy atď.

Ing. Pavel Zajac – Dozorná rada a ani kontrolór neberú do úvahy zverejnené štatistiky o priemernej cene zhodnotenia guľatiny

Ing. Pavel Kútny - konateľ nakupuje piliarsku guľatinu pod cenu, prečo neprišiel a nevysvetlil veci

Ing. Pavel Zajac – ideme jednať o úplne iných veciach než sú v programe dnešného zastupiteľstva

Pavol Šimun – chcem len vysvetlenie, prečo tebe a konateľovi vadila dozorná rada

Ing. Pavel Zajac – ak niekto povie, že budeme píle dodávať guľatinu za 78 €, pílu položíme, zlikvidujeme celý sociálny program, keďže píla odoberá od obecných lesov, nemáme problém s platením, je bežné, že sa medzi sesterskými spoločnosťami dodáva – 10%, ja viem čo chcete urobiť, rozdeliť pílu a lesy, Krč sa nechá na píle, príde niekto na lesy a prikáže sa Krčovi odoberať guľatinu ta 78€ a tým pádom je píla hotová. a píla skončí

Pavol Šimun – píla nikdy nevyrobila zisk, je to sociálny program pre určitú skupinu ľudí, ktorí nás stoja ročne 100.000€

Ing. Kamil Kordík – správa dozornej rady bola o skutočnom stave spoločností, a starosta klame, keď tvrdí, že bola o cene guľatiny pre pílu vo výške 78€. Ja tú správu pošlem všetkým terajším poslancom. ako náhle sa napadol konateľ, jeho výdobytky - jazdy neodôvodnené po Slovensku a Európe, neviedol knihu jázd, dozorná rada bola zrušená

Pavol Šimun – prečo si vlastne podal podnet na prokuratúru

Ing. Pavel Zajac – lebo ste mi nezákonne zasiahli do kompetencií

Mgr. Ján Jančík – v súvislosti S VZN o ktorom sa bavíme (o hospodárení s majetkom obce)– bolo prijaté v decembri 2012 prečo ste pán starosta čakali s prerokovaním až doteraz, podnet na prokuratúru ste podali 27.8.2014 a v ten istý deň prokurátor odoslal odpoveď, zaniesli ste to tam osobne, je to precedens, ktorý sa nestáva, aké ďalšie uznesenia a VZN sú u prokurátora

Ing. Pavel Zajac – neviem ako je to možné, ja nezodpovedám za to, čo robil prokurátor

Mgr. Ján Jančík – hovoríme o dvoch rôznych uzneseniach, pretože prokurátor konštatuje, že uznesenie je podpísané starostom, hoci vy ste ho nepodpísal – my hovoríme o jednom VZN a prokurátor o inom. Je to formálna aj vecná chyba.

Ing. Pavel Zajac – ja nezodpovedám za to, čo robil prokurátor, máme sa vyjadriť, ako sme s tým naložili

Mgr. Ján Jančík - obecné zastupiteľstvo má podľa zákona 369/1990 Z.z. § 11 zodpovednosť za majetok obce, my sme ho dali do správy obecným spoločnostiam a vy ste zrušením DR zastupiteľstvu zobrali právo kontrolovať ako sa s majetkom nakladá.

Ing. Pavel Zajac – zmluva s obecnými lesmi na prenájom skončila k 31.12.2014, všetky veci sa vyriešia novou zmluvou do budúceho OcZ

Ing. Pavol Kútny – je tam základná zmluva – zakladateľská z r. 2010 – kde VZ tvorí starosta a zastupiteľstvo, sme schopný vrátiť sa k takémuto stavu?

Ing. Pavel Zajac – znenie zmluvy bude protiprávne, zákon nie je takto postavený

Ivan Kováč – v tejto oblasti, kde obce majú 100 % majetkovú účasť je problém medzi dvoma zákonmi, medzi obchodným zákonníkom a zákonom o obecnom zriadení. čítal som aj dôvodovú správu a nález ústavného súdu, starosta je preto sám VZ, lebo to vyplýva z toho, že je štatutár a za obec podpisuje všetky veci, ale keď sa jedná o majetok obce, práva zastupiteľstva sú povýšené nad práva starostu. Každá kontrola je dobrá keď sa jedná o majetok obce a DR len dáva podklady pre rozhodovanie sa obecného zastupiteľstva a starostu. Nepamätám si, že v správe DR bolo odporučenie rozdeliť spoločnosti atd. zato som zásady hospodárenia pripravil tak, ako boli, aby zastupiteľstvo nebolo potlačené, neznamená to, že niekto chce poškodiť spoločnosti, je to majetok celej obce, dozorná rada kontroluje, zisťuje a dáva na vedomie, radil som sa aj s právnikom, to VZN nebolo vymyslené, nemal si žiadnu snahu predtým sa venovať spoločnostiam, tak prečo vznikol problém s dozornou radou a ich kontrolnou činnosťou. Ak by bola spoločnosť súkromná, samozrejme by sa riadila obchodným zákonníkom, lebo súkromník si znáša všetky dôsledky rozhodovania, ale keď je spoločnosť obecná, musíme sa riadiť zákonom o obecnom zriadení. Obec dala konateľovi úlohu spravovať obecný majetok, ale orgány obce musia toto kontrolovať.

Bc. Jana Majerová - viem o tom, že keď mal prísť na rokovanie obecného zastupiteľstva prokurátor, bol v bode programu rokovania návrh na zriadenie dozornej rady, nikdy viac sa tento bod v programe zastupiteľstve neobjavil,

Ivan Kováč – prokurátor neprišiel na rokovanie preto, lebo prišiel aj JUDr. Hlinka a on ako prokurátor nemôže byť na verejnom stretnutí s iným právnikom

Ing. Peter Sedláček – členom VZ má byť starosta obce, ale mal by rešpektovať názory poslancov, pretože na zasadaní VZ má starosta rešpektovať názory a požiadavky všetkých občanov poslancov prostredníctvom poslancov - to sa ale nedeje

Mgr. Renáta Rényeiová – v obci máme ďalšiu zmluvu, ktorá je neplatná, dávajme si na to pozor

Ing. Pavel Zajac – nič nie je zmeškané, preto sa neprijala zmluva, pretože by si ju malo schváliť nové zastupiteľstvo

Bc. Jana Majerová – už dávnejšie som navrhla, aby bol vypracovaný zoznam zmlúv, mohli sme predísť takýmto problémom

Ing. Peter Sedláček – číslo VZN je veľmi vysoké, nie je možné aby obec v priebehu roka prijala 860 VZN, VZN sa čísluje podľa poradia od jednotky, žiadam, aby hneď po podpise zápisnice starostom a overovateľov bola zverejnená na stránke obce a uznesenia tiež vo formáte pdf

Ing. Pavel Zajac – číslovanie VZN ide podľa knihy pošty

Pavol Šimun – žiadali sme starostu a konateľa aby pripravili zmluvu – nestalo sa tak - na základe čoho teraz obecné lesy podnikajú, keď je zmluva neplatná, na najbližšie zastupiteľstvo je potrebné pripraviť návrh zmluvy

Ing. Pavel Zajac – podľa zákona 369/1990 z. z. má starosta a poslanci rovnaké postavenie ale všetka zodpovednosť je na mne Vy rozhodujete o obecnom majetku, ale za každé vaše rozhodnutie som zodpovedný ja

Ivan Kováč – keď je to podložené uznesením tak nie – aký trest môže dostať starosta?

Pavol Šimun – máš právo nepodpísať VZN, a aj napriek tomu že to poslanci opätovne schvália, môžeš dať podnet na prešetrenie toto čo riešime je len o pocitoch, nie je to podložené zákonom

Ing. Peter Sedláček – vráťme sa k uzneseniu, čo s tým

Milan Hiadlovský – aký je rozdiel medzi obecnými lesmi a združením lesov na Slovensku. Podliehajú pod tie isté zákony?

## Ing. Pavel Zajac – združenie nemá majetok, je to len organizácia ktorá združuje obecné lesy

UZNESENIE č.OcZ 3 - 10/2015

Obecné zastupiteľstvo v Ľubietovej

Obecné zastupiteľstvo v Ľubietovej

**berie na vedomie**

upozornenie prokurátora a opatrenia príjme na najbližšom obecnom zastupiteľstve

v apríli 2015

Za: Michaela Černáková, Ivan Kováč, Bc. Jana Majerová, Mgr. Eva Chebeňová, Radoslav

Sedlák

Proti :Ing. Peter Sedláček, Pavol Šimun

Zdržal sa : -

Nehlasoval : -

**Uznesenie bolo prijaté**

**Rozdelenie okrskov pre poslancov OcZ**

UZNESENIE č.OcZ 3 - 11/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

rozdelenie okrskov nasledovne

ulica Vápenica, Huta cesta, Huta, Rôšt, J.J. Kmeťa od Huty po odbočku na Hrnčiarsku Bc. Jana Majerová

ulica Záhumnie, Na koleso, J.J. Kmeťa od námestia po odbočku na Hrnčiarsku - Pavol Šimun

ulice Hrnčiarska, Majerčok, Záhradná, Vôdka, Na Tehelňu - Ing. Peter Sedláček

Nám. V. Dunajského, ulice Močilie a J. Kňazovického - Michaela Černáková

Ulice Mlynárska, Banícka, Debnárska a E. Ruska - Mgr. Eva Chebeňová

Ulice Zábava a Nová Zábava - Radoslav Sedlák

Ulica Podlipa - Ivan Kováč

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 3 – 12/2015

Obecné zastupiteľstvo v Ľubietovej

Obecné zastupiteľstvo v Ľubietovej

**volí**

Juraja Kolíka a Renátu Polónyovú za členov športovej komisie

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Ing. Peter Sedláček – výberové konanie na osadenie GPS do vozidiel obce, určiť administrátora, nemal by to byť ani starosta ani konateľ, rokovať s firmou, ktorá vyhrala výberové konanie môže starosta

Ing. Pavel Kútny – zabezpečiť označenie vozidiel obce a spoločností

UZNESENIE č.OcZ 3 - 13/2015

Obecné zastupiteľstvo v Ľubietovej

Obecné zastupiteľstvo v Ľubietovej

**schvaľuje**

namontovanie GPS do vozidiel vo vlastníctve obce

**poveruje**

finančnú komisiu o zapracovanie tejto položky do rozpočtu obce

**poveruje**

Ing. Petra Sedláčeka správcom systému

**poveruje**

starostu obce, zabezpečiť označenie služobných vozidiel spoločnosti a obce

termín: 31.01.2015

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Bc. Jana Majerová – hovorili sme o VZN, ktoré sú a nie sú platné, na internete je VZN – cintorínsky poriadok, ktorý podľa mňa nie je platný, ceny sú v SK a správcovia cintorínov dávno nie sú zamestnancami obce

Ivan Kováč – začali sme aktualizovať neaktuálne a neplatné VZN, ale skončili sme pri VZN o nakladaní s majetkom obce a s VZN o nakladaní s financiami. P.Kútna má zoznam VZN ktoré treba novelizovať

Ing. Peter Sedláček – neplatné VZN – organizačný poriadok obce, organizačná štruktúra obecného úradu, čo najskôr je potrebné zosúladiť VZN so zákonom

Ing. Pavel Zajac – je to na vás, pripravte do zastupiteľstva 2 – 3 VZN – ká a postupne sa budú novelizovať

Bc. Jana Majerová – poslanci nemôžu sledovať platnosť a aktuálnosť VZN – sú s menami bývalých zamestnancov, peňažné sumy sú ešte v Sk...

Ing. Kamil Kordík – stránka obce nie je funkčná, nech ju spravuje človek, ktorý má nápady a čas, zaplaťme niekoho spoľahlivého (študent, ktorému pracovníci budú posielať čo treba na stránku dať a čo odtiaľ vymazať).

Vladimír Kanda – prikláňa sa k aktuálnemu vedeniu stránky obce.

Bc. Jana Majerová –na stránke musí byť napísaný človek, ktorý je zodpovedný za text

Ing. Pavel Zajac – nech sa niekto podieľa na obnove stránky obce, jeden človek nemá šancu ustriehnuť obsah, podnety na zmenu a aktualizáciu

Mgr. Ján Jančík – zaradením VZN, ktoré neviselo 15 dní pred konaním zastupiteľstva by ste porušili zákon a svojim konaním ste so všetkých poslancov chceli spraviť spoluvinníkov - pretože poslanci nie sú povinní sledovať termíny, ale vy.

Ing. Pavel Zajac – chcel som len pomôcť škole

Mgr. Ján Jančík – vás zákony netrápia

Ing. Pavel Zajac – obec má 7 tisíc kompetencií, nie je možné všetko sledovať a dodržiavať

Mgr. Renáta Rényeiová – som v rade školy a som si vedomá toho, že termín zápisu bol obci oznámený s dostatočným predstihom a termín sa nijako nemenil

## Bc. Jana Majerová – mali by sme odvolať uznesením bývalých členov rady školy

Ing. Pavel Zajac – spravíme menovacie dekréty a zároveň aj odvolacie dekréty. Riaditeľka školy požadovala navýšiť financie do škôlky, treba to zapracovať do VZN – v apríli

Ing. Peter Sedláček – každá neúmyselná chyba sa dá ospravedlniť ale vedomé klamstvo nie. Z poslancov robíš bláznov . Konkrétne pred chvíľou sme riešili problém so Zásadami hospodárenia s majetkom, kde si to vysvetlil, že sa to stalo omylom. Na stránke je uverejnený Pracovný poriadok obce, ktorý je platný od 1.1.2014, ale napísaný bol až 17. decembra 2014, teda rok po tom, ako začal platiť. Ďalej na stránke je uverejnená Smernica o zadávaní zákaziek s nízkou hodnotou, kde je vyznačená platnosť od 5.1 2011, ale tak isto bola vyrobená v decembri 2014. Keby existovala smernica vtedy ako je vyznačená platnosť, tak NKÚ to nevytýka v Protokole z kontroly r. 2014.

Ing. Pavel Zajac – nie som si toho vedomý

Ing. Peter Sedláček – každý program si pamätá dátum, vytvorenia, úpravy, vytlačenia atď. Preto nemôžeš dať platnosť skôr, ako bol dokument vyrobený, tu máš presne napísané, kedy sa dokumenty vyhotovili a aj kedy boli upravované, toto je falšovanie verejnej listiny.

Ing. Pavel Zajac – nie som si toho vedomý čo teraz hovoríš, daj mi to, pozriem si to

Bc. Jana Majerová – v akom stave sú zápisy do kroniky obce, výberové konanie bolo vyhlásené pred 3 rokmi, na školenie mala ísť Ľuba Kenická

Zuzana Kútna – na školení bola p. Kenická za vlastné fin. prostriedky, ale potom otehotnela

Daniel Kenický – ona mala záujem, na vlastné trovy bola na školení, ale mohla kroniku písať aj doma.

Ing. Pavel Zajac – pripraviť na budúce zasadnutie OcZ menovanie kronikárky

Ing. Peter Sedláček – aké práce sa prevádzajú na haldách na Podlipe?

Ing. Pavel Zajac – MŽP vypracovalo projekt na zistenie environmentálnej záťaže – spodné vody

Pavol Šimun – to robia na našu požiadavku? obec nedávala súhlas

Ing. Pavol Zajac – obec dala súhlas

Pavol Šimun – prečo sa to nekonzultovalo so zastupiteľstvom

Mgr. Jančík - v akom stave sú súdne spory, v ktorých nás zastupuje JUDr. Kajba

Ing. Pavel Zajac – máme sa stretnúť, výsledok uvidíme

Daniel Kenický – prieskum na Podlipe sa robí už cca 2 – 3 mesiace, urobila sa aj elektrická prípojka, v takomto prípade by súhlas malo dávať obecné zastupiteľstvo

Ing. Pavel Zajac – MŽP vypracovalo projekt na viac lokalít na Slovensku a riešia znečistenie vôd ťažkými kovmi a za obec som sa vyjadril ja ako starosta

Pavol Šimun – ak sa budú riešiť ešte podobné záležitosti, ako Podlipa, daj to starosta vedieť aj zastupiteľstvu aby sme to aspoň vzali uznesením na vedomie

Ing. Peter Sedláček – nájomné zmluvy na poľnohospodársku pôdu vo vlastníctve obce, do apríla 2015

Bc. Jana Majerová – v klube mládeže už viac ako rok zateká do priestorov fitnes centra, treba to už konečne opraviť, jama je vykopaná, kedy sa to odvodnenie dokončí

Ing. Pavel Zajac – zistili sme, že je asi obostavaná voštinka a zadržiava sa tam voda od ktorej to vlhne.

Vladimír Kanda – aký je systém v platení za komunálny odpad, my všetko separujeme, nemali by sme mať nejaké úľavy, byť zvýhodnený

Ing. Pavel Zajac – bude nový zákon o odpadoch, budú iné podmienky, potom sa to vyrieši

Júlia Sedláčeková – nebolo by dobré dať občanom brožúru, ako majú separovať odpad, čo, do ktorých vriec treba dávať spraviť lepšiu osvetu

Michaela Černáková – deti sa už v škôlke a v škole učia, ako treba separovať odpad

### Milena Jahodová – už v škôlke je environmentálna výchova

Vladimír Kanda - už na jeseň sa začalo čistiť okolo cesty pri cintoríne, všetky konáre zostali tam, nikto to neodviezol, zarastá to burinou a voda vymýva cestu, RK cirkev robila výrub a znova tam zostala hmota – konáre, nikto nepovažoval za potrebné to vyčistiť

Daniel Kenický – zle urobená kanalizácia počas rekonštrukcie kolkárne, klub mládeže je odvodnený dobre, pôvodcom problému vlhnutia je kolkáreň.

## Ing. Pavel Zajac – z kolkárne sa kanalizácia z WC prekopala do kanalizácie

Júlia Sedláčeková – na zosuve sa vypilujú stromy a krovité porasty, dala obec povolenie

Ing. Pavel Zajac – preveríme to

Bc. Jana Majerová – ako je to teraz s plavárňou? (čo sa týka zmluvy, nájmu...)

Ing. Pavel Zajac – Ing. Ratica bude podnikať ďalej, rieši otázky nájmu s ekonómkou

Vladimír Kanda – pred voľbami sa sľubovalo pre občanov štiepané drevo, bude z toho niečo

Ing. Pavel Zajac – zisťujem cenu linky, ktorá bude drevo štiepať

Milan Hiadlovský – na dolnom konci je už dva roky rozbitý grant na vodu, kedy to už bude opravené

Ing. Pavel Zajac – čakáme na lepšie počasie, osadí sa tam umelá nádoba. Keby sa mala odliať nový grant s pôvodného materiálu, tak to stojí veľmi veľa – 400.000 Sk, musel by sa pôvodný grant roztaviť a nanovo ho odliať. Toto bude konečné riešenie.

Daniel Kenický – Za traktor z Oc lesov treba kúpiť kálačku a štiepať drevo v letných mesiacoch, keď nie je využívaný na ohŕňanie snehu a na posýpanie a nezamestnaných využiť na štiepanie dreva

Vladimír Kanda – využiť pracovníkov na práce, za ktoré by občan ktorý si to nedokáže spraviť svojpomocne zaplatil.

Ing. Pavel Zajac – riešili sme to na sociálnej komisii, pracovníci z úradu práce robia 32 hod. týždenne a oni sa na takéto práce nedajú využiť.

Ing. Kamil Kordík – obecné lesy sú zodpovedné za dodávku palivového dreva pre občanov, nie všetci sú schopní 5 metrové kusy popíliť a pokálať, nech to konateľ zariadi

Milan Hiadlovský – na ihrisku sa buduje čierna stavba, už pred voľbami sa tam údajne preinvestovalo 7.000 €, kto dal na to povolenie a ako sa to bude riešiť

Ing. Pavel Zajac – momentálne je to čierna stavba, najprv treba vyriešiť pozemok a potom ďalšie veci

## Sidónia Filadelfiová – a tá faktúra za vykonané práce sa kedy zaplatí?

Ing. Pavel Zajac – v tomto roku, ak to bude v rozpočte.

Sidónia Filadelfiová – my budeme dávať peniaze na čiernu stavbu? Kto si to začal robiť, kto tam začal kopať, nech si to aj zaplatí.

## Ing. Kamil Kordík – a kto dal príkaz na tú stavbu?

Ing. Pavel Zajac - obec dala urobiť projekt a stavalo sa to so súhlasom obce a vlastníka pôdy, bolo zmenené umiestnenie stavby, vždy som uvoľnil peniaze na to, zodpovedný som ja,

Pavol Šimun – je na to uznesenie OcZ? Konkrétne či poslanci odsúhlasili túto stavbu

Ing. Pavel Zajac – áno – v úprave rozpočtu v hodnote 9.000,-€

Mgr. Renáta Rényeiová – kričíme po sebe, riešme veci kľudne a vecne

Pavol Šimun - ja som sa pýtal na uznesenie nie o financovaní, ale na to, či poslanci schvaľovali projekt, či poslanci vedeli ako to bude vyzerať,

Ing. Pavel Zajac – bol vypracovaný projekt, minimálne športová komisia o tom vedela

Daniel Kenický – bolo prijaté uznesenie, kde sa malo vstúpiť do jednania s vlastníkmi pozemkov, hlavne s katolíckou cirkvou, dodnes starosta toto uznesenie nesplnil. Ďalšie uznesenie bolo prijaté, ktorým mal starosta vymáhať dlh z bowlingu vo výške 9.000€ právnou cestou a tieto peniaze budú preinvestované na tehelni. Potom v lete stavebná komisia dostala za úlohu, aby už konečne začala na šatniach robiť. Poslanec Kováč na vlastné náklady vozil materiál, pracoval s niekoľkými futbalistami na výkopových prácach, atď. Ak je to čierna stavba, žiadam starostu obce ako predstaviteľa stavebného úradu o jej zastavenie. teraz Kováč, ktorý tam robil aj na vlastné náklady má problém s čiernymi stavbami, ako bolo v predvolebnom letáku

Stanislav Sedláček - nech starosta povie, ako to bolo, Zdeno Urva prišiel s tým, že ak nebudú mať určité veci (šatne so sprchami..) zabezpečené, nebudú môcť hrať súťaž. Starosta ma oslovil, aby sme spravili plány – zabezpečil som projektantku, ktorá to nakreslila, ale starosta mi potom povedal, že to nebude tak ako to nakreslila, ale bude to z dreva. A bude to stavať ten pán, čo staval obchod (DOMAL). No potom ma znovu starosta oslovil s tým, že, nech to urobíme my, lebo tá firma nemá čas a my sme to začali robiť.. Takže nestaval to Ivan Kováč svojvoľne, ale my na príkaz starostu.

Sidónia Filadelfiová – ale prečo sa tam pracovalo, keď neboli vysporiadané pozemky, prečo sa stavalo na cudzích pozemkoch.

Marián Kútik – občania platia poplatok za psa, akú povinnosť má obec voči občanom v tomto smere, psi voľne behajú po uliciach a špinia.

Júlia Sedláčková – slušní ľudia sa naučia, že exkrementy treba hádzať do košov, no koše tu nie sú, nie je možnosť exkrement odhodiť do koša

Ing. Pavel Zajac – osadíme koše aj s vreckami

Pavol Šimun – treba vyskúšať niektoré ulice, osadiť koše a uvidíme /Hrnčiarska, ul.Rôšť, Debnárska ul./

Daniel Kenický – je tu ešte jeden problém s hygienou, v aute, v ktorom sa rozvážajú obedy sa pred tým vozia odpadky so smetných košov z dediny, treba urobiť nápravu

Vladimír Kanda – či sa s týmito vecami čo sa rieši dnes – odpad, separovaný zber, drevo, koše na exkrementy bude niekto zaoberať

Ing. Pavel Zajac – áno, aj cez komisiu ŽP sa budeme snažiť vyriešiť problémy zberu.

Ing. Peter Sedláček – za 20 rokov tu bolo veľa možností a systémov zberu , všetko je v ľuďoch. Ale lepšie je dať možnosť vyhodiť odpad do veľkokapacitných kontajnerov, ako za veľké peniaze likvidovať čierne skládky. A tiež z VZN vyplýva povinnosť mať KUKA nádobu, napriek tomu veľa ľudí ju nemá.

Dagmar Zajacová – informovala poslancov a prítomných, že na Deň zeme OZ LIBETHA organizuje každoročne zber odpadu z okolia obce, zúčastňujú sa ho väčšinou deti, skonštatovala, že z roka na rok je menej odpadu v okolí obce.

Po vyčerpaní programu bolo zasadanie obecného zastupiteľstva o 21,45 hod. ukončené

Z rokovania bol vyhotovený zvukový záznam

Overovateľ: Starosta obce:

Michaela Černáková Ing. Pavel Zajac

Ivan Kováč